b'\n_START_ARTICLE_\nSodobna umetnost\n_START_SECTION_\nUvod\n_START_PARAGRAPH_\nSodobna umetnost je umetnost, ki nastaja sedaj. Ustavrjajo jo sodobniki, ki i\xc5\xa1\xc4\x8dejo nove izrazne poti, na novo opredeljujejo vlogo umetnosti, vpeljujejo nove na\xc4\x8dine organiziranja umetni\xc5\xa1kega okolja in podpornega sistema. Podoben pomen imata izraza aktualna umetnost in nova umetnost. Aktualno umetni\xc5\xa1ko delo ima dana\xc5\xa1nji zna\xc4\x8daj, odra\xc5\xbea dana\xc5\xa1njo dru\xc5\xbebo. Sodobni umetniki pozorno opazujejo \xc4\x8das, v katerem \xc5\xbeivijo in se odmikajo od spoznanj in filozofije predhodnega obdobja ali jih v celoti zavra\xc4\x8dajo. Prihajajo z umetni\xc5\xa1kih akademij ali drugih podro\xc4\x8dij. Umetniki, ki so bili v svoji karieri nosilci sodobnosti, v pozni starosti obi\xc4\x8dajno ne ustvarjajo ve\xc4\x8d sodobne umetnosti. Pojem sodobna umetnost ne ozna\xc4\x8duje nekega dolo\xc4\x8denega stila in/ali tehnike vezane na dolo\xc4\x8deno \xc4\x8dasovno obdobje, pa\xc4\x8d pa trenutno porajajo\xc4\x8do se umetnost ne glede na stil, tehniko in medij izra\xc5\xbeanja.  _NEWLINE_Oris dogajanja pri nas je podan v \xc4\x8dlanku Sodobna umetnost v Sloveniji. Na\xc5\xa1e prislovi\xc4\x8dno zamujanje se je zaradi globalizacije in hitrega razvoja tehnologije zmanj\xc5\xa1alo na minimum.\n_START_SECTION_\nModerno - sodobno\n_START_PARAGRAPH_\nDefinicija, kaj je sodobna umetnost se seveda z minevanjem \xc4\x8dasa neprestano spreminja. Kar je sodobno danes, jutri ne bo ve\xc4\x8d. Na splo\xc5\xa1no velja, da je bila Moderna umetnost (moderno pomeni sodobno) s postmodernizmom sodobna \xc5\xa1e v 80. letih dvajsetega stoletja, ko se je za\xc4\x8del uveljavljati izraz sodobna umetnost (angl. contemporary art), da bi dokon\xc4\x8dno ozna\xc4\x8dil prelom z na\xc4\x8deli modernizma. Umetniki so se odvrnili od golega raziskovanja izraznih medijev in eksperimentiranja, zavrnili so izvzetost umetnost iz dru\xc5\xbebe in njeno posve\xc4\x8deno pozicijo. Obrnili so se k dru\xc5\xbebi, ki se je razvijala pred njihovimi o\xc4\x8dmi. Za umetni\xc5\xa1ko izra\xc5\xbeanje so za\xc4\x8deli uporabljati zelo razli\xc4\x8dne medije, ki jih je prinesel razvoj tehnologije: xerox, ra\xc4\x8dunalnik, video, internet. Umetnik ne goji ve\xc4\x8d svojega stila v enem mediju, pa\xc4\x8d pa svobodno izbira in menjava izrazna orodja glede na temo, ki jo \xc5\xbeeli predstaviti. Zopet \xc5\xbeeli pripovedovati. Iz zgodovine jemlje, kar mu osebno streza in mu omogo\xc4\x8da bolj\xc5\xa1e podajanje izbrane teme. Na primer: iz konceptualizma moderne dobe se je razvil neokonceptualizem. Obrne se k publiki in jo aktivno vklju\xc4\x8di v nastajanje enkratnega umetni\xc5\xa1kega dela (relacijska umetnost) ali postane socilno anga\xc5\xbeiran umetnik, aktivist.\n_START_SECTION_\nKustosi, kuratorji\n_START_PARAGRAPH_\nSodobni umetnik se na nov na\xc4\x8din vklju\xc4\x8duje v kulturno-ekonomski sistem. V \xc4\x8dasu za\xc4\x8detkov moderne umetnosti so predvsem zasebni galeristi in zbiratelji omogo\xc4\x8dali mladim umetnikom, nosilcem sprememb, ustvarjanje in uveljavitev. V drugi polovici 20. stol. so za\xc4\x8dele posamezne dr\xc5\xbeave podpirati in uveljavljati svoje umetnike. Razmahnile so se velike razstave in nagrade. Uveljavil se je kulturni imperializem. Ustanovljeni so bili veliki moderni muzeji in galerije, ki so odkupovali dela izbranih umetnikov (praviloma velikih dimenzij) in jih tako uveljavljali po celem svetu.  Muzeji moderne umetnosti so postali prenapolnjeni, umetnost in potrebe umetnikov so se spremenile. Pojavili so se novi teoretiki kuratorji, ki so organizirali velike razstave na dolo\xc4\x8deno temo v skladu s svojim videnjem sveta in nanje vabili umetnike iz mednarodnega prostora ter pri tem uveljavljalji svoje umetnike. Vzporedno z ve\xc4\x8danjem vpliva umetni\xc5\xa1kih in\xc5\xa1titucij v sodelovanju z velekapitalom so umetniki zavzeli kriti\xc4\x8dno dr\xc5\xbeo do umetni\xc5\xa1kega sistema in i\xc5\xa1titucij na sploh.\n_START_SECTION_\nProstori sodobne umetnosti\n_START_PARAGRAPH_\nOb izteku 20. stol. je po vsem svetu izbruhnila gradnja muzejev sodobne umetnosti, ali z atraktivno prenovitvijo opu\xc5\xa1\xc4\x8denih tovarni\xc5\xa1kih hal ali nadvse drzne in inovative arhitekturne zasnove. Ti muzeji izbranim umetnikom velikokrat omogo\xc4\x8dajo njihovo umetni\xc5\xa1ko produkcijo, jih povezujejo s (potujo\xc4\x8dimi) teoretiki, kustosi in kuratorji, jih po\xc5\xa1iljajo na mednarode festivale in jih povezujejo z doma\xc4\x8do publiko. Na drugi strani so se za\xc4\x8deli lokalni umetniki povezovati med seboj in delovati v skupnih neprofitnih prostorih za produkcijo umetnosti (artist-run spaces). Te skupnosti so za\xc4\x8dele graditi svojo neodvisno mre\xc5\xbeo povezav s podobnimi skupnostimi v mednarodnem prostoru, kar je z razmahom interneta postalo zelo enostavno in plodno.\n_START_SECTION_\nZaklju\xc4\x8dek\n_START_PARAGRAPH_\nNova tehnologija je tudi pospe\xc5\xa1ila umetni\xc5\xa1ke te\xc5\xbenje po nematerialnosti - odpovedi materialni produkciji (kritika potro\xc5\xa1ni\xc5\xa1ke hiperprodukcije). Kot nasprotje temu se je v tretjem tiso\xc4\x8dletju za umetnost, ki ponovno bazira na ro\xc4\x8dnih spretnostih, pojavilo novo ime post-sodobna umetnost (angl. post-contemporary) na kratko Po-co._NEWLINE_Veliko umetnikov, ki \xc5\xbeeli ohranjati estetske norme in ro\xc4\x8dno obdelavo materialov, se preusmerja v kreativne industrije, k \xc4\x8demur jih vspodbujajo dru\xc5\xbebene razmere. Saj oblasti rade namenjajo opu\xc5\xa1\xc4\x8dene industrijske obrate (mestne predele) predelavi v lokalno obarvana nakupovalna sredi\xc5\xa1\xc4\x8da, ki obiskovalcem (turistom) ponujajo unikatno in umetelno izdelane predmete. Tako lahko opa\xc5\xbeamo, da se Evropa spreminja v kulturni zabavi\xc5\xa1\xc4\x8dni park za turiste , kjer kulturne ustanove skupaj s kme\xc4\x8dkim turizmom prikazujejo nekdanje \xc5\xbeivljenje Evropejcev in skrbijo za vsestransko udobno bivanje turistov na stari celini. Kot obi\xc4\x8dajno ta model Evropejci izva\xc5\xbeajo po celem svetu in s tem bla\xc5\xbeijo nara\xc5\xa1\xc4\x8dajo\xc4\x8do brezposelnost post industrijske dobe. Iz tega vidimo, da umetnost enako kot v preteklosti podpira aktualne dru\xc5\xbebene razmere, jih pomaga vpeljevati in jih udoma\xc4\x8duje.'